
SÚBETE AO AUTOBÚS… ¡CONVIÉRTETE! 

1. Ver: Subimos ao autobús con Xoán Bautista

- Seguímonos preparando para celebrar o Xubileu 2025 co lema “Peregrinos de Esperanza”. E para iso seguimos a dinámica que nos propón o debuxante Fano: imos de peregrinación nun autobús morado, a cor do Advento, camiño de Belén, ao encontro con Xesús. Esta semana sóbese ao autobús Xoán Bautista, o curmán de Xesús, ese personaxe que se asoma polo portelo da Palabra de Deus para deixarnos unha consigna a realizar. Así será un Advento XUBILOSO… 

Que sabes de Xoán Bautista? 
Que nos dirá?

2. XULGAR: Xoán Bautista dinos: “Convértete!” 

- No evanxeo deste domingo, a xente acode a Xoán Bautista que bautiza con auga e anuncia que vai chegar o Salvador. E pregúntanlle: “Se vai vir Xesús, que debemos facer?”, como temos que prepararnos. E Xoán respóndelles: compartide a comida, non roubedes, non vos aproveitedes de ninguén… 

QUE NOS QUERE DICIR XESÚS?  
- Xoán Bautista tráenos dúas mensaxes. O primeiro, ALÉGRATE! As rúas, as casas, as clases vanse enchendo de luces de cores, de adornos do Nadal e de símbolos que anuncian con aire festivo o Nadal. Pero, será a festa dos renos, de Papá Noel, dos centros comerciais?… É a festa do nacemento de Xesús. E por iso estamos alegres. 
- Cóntase que o inventor dos Iphone, Steve Jobs, foi contratar como director da súa recentemente creada empresa ao director xeral de Pepsi-Cola. Só lle fixo unha pregunta: “A que queres dedicar toda a túa vida: a vender auga con azucre ou a cambiar o mundo comigo?”. Pois este director deixou o seu antigo traballo e foise con Jobs… E ti, prefires vivir unha vida azucrada, aburrida ou vivir con ilusión, feliz, preto de Xesús? Como queres que sexa a túa vida, a túa familia…, con sentido, alegre, con Xesús ou sen El? 

- As segundo mensaxes de Xoán Bautista: CONVÉRTETE! “Convertédevos, porque Xesús está cada vez máis preto”. O que deixa entrar a Xesús na súa vida cambia, renóvase, relaciónase con Deus dunha forma nova, cos demais, únese á comunidade, toma postura ante as necesidades que ve ao seu redor. Ora, comparte. 
Que aprendo de Xoán Bautista? 
Que nos fai vivir alegres, felices?

3. ACTUAR: Alégrate, convértete, comparte

- Miremos estes días se facemos sempre o correcto, o que está ben, se estamos preto dos que nos necesitan, se hai algo na nosa vida que non deixa nacer en nós a Xesús e preparemos a celebración penitencial de Nadal. Seguindo o debuxo de Fano recortamos o portelo de Xoán Bautista,  coloreámola e colocámola na 3ª xanela do autobús. E cantamos “Súbete ao autobús 
- Acendemos o 3º cirio de Advento coa oración correspondente. Falamos de Xesús a un amigo.

    Que imos facer?    

LECTURAS
FONÍAS 3, 14-18a: O Señor exulta e alégrase contigo.

SALMO Is. 12: R/.

 Gritade xubilosos, porque é grande no medio de ti o Santo de Israel.


FILIPENSES 4, 4-7: O Señor está preto.



LUCAS 3, 10-18:  E nós, que debemos facer?

	
Narrador: Naquel tempo, a xente preguntaba a Xoán: 
Xente: -«Entón, que debemos facer?». 

Narrador: El contestaba: 
Xoán B. -«O que teña dúas túnicas, que comparta co que non ten; e o que teña comida, faga o mesmo». 

Narrador: Viñeron tamén a bautizarse uns publicanos e preguntáronlle: 
Publicanos: -«Mestre, que debemos facemos nós?». 

Narrador: El contestoulles: 
Xoán B. -«Non esixades máis do establecido». 

Narrador: Uns soldados igualmente preguntábanlle: 
Soldados: -«E nós, que debemos facer nós?». 

Narrador: El contestoulles: 
Xoán B. -«Non fagades extorsión nin vos aproveitedes de ninguén con falsas denuncias, senón contentádevos coa paga». 

Narrador: Como o pobo estaba expectante, e todos se preguntaban no seu interior sobre Xoán se non sería o Mesías, Xoán respondeulles dirixíndose a todos: 
Xoán B. -«Eu bautízovos con auga; pero vén o que é máis forte ca min, a quen non merezo desatarlle a correa das súas sandalias. El bautizaravos con Espírito Santo e lume; na súa man ten a forcada para aventar a súa parva, reunir o seu trigo no celeiro e queimar a palla nunha fogueira que non se apaga». 

Narrador: Con estas e outras moitas exhortacións, anunciaba ao pobo o Evanxeo.
	    Palabra do Señor. 

                                Bautista-Xente-Publicanos-Soldados).

